Diari Oficial de la Generalitat Valenciana


Sumari del DOGV 3092, del 03-10-1997 (1997/10295)

Notificació de resolucions de revocació d'autoritzacions sanitàries.
--------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10692


Organisme emissor
:   Conselleria de Sanitat

Tipus de document
:   Anunci

Edicte [97/S10147]
  
Davant la impossibilitat de notificar de manera personal i directa a la persona interessada la resolució del conseller mitjançant la qual rebutja la suspensió de l'execució de les resolucions de 9 de desembre de 1996 i de 6 de març de 1997 a la mercantil Cárnicas San Rafael, SA, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar aquesta resolució.
  
València, 8 de setembre de 1997. El director general de Salut Pública: Francisco J. Bueno Cañigral.
  
Vist l'escrit plantejat pel senyor Ramón Rodríguez Serrano, en nom i representació de la mercantil Cárnicas San Rafael, SA, sol·licitant al conseller de Sanitat la suspensió de l'execució de dues resolucions seues, per les quals va acordar suspendre temporalment l'activitat de sala d'indústria càrnia i sala d'especejament fins que no s'esmenen la totalitat de les deficiències observades en les diferents actes d'inspecció i es comprove que hi ha les condicions tècniques sanitàries.
  
I tot això segons el següents antecedents de fet.
  
Antecedents de fet
  
Primer
  
El dia 9 de desembre de 1996, el conseller de Sanitat va dictar una resolució que suspenia temporalment l'activitat de sala d'especejament i magatzem frigorífic de Cárnicas San Rafael, SA, amb domicili a la Nucia, a la carretera Pego-Benidorm, km 47, fins que no s'esmenen les deficiències observades en les actes d'inspecció de 2 d'octubre de 1996, que incompleixen el que disposa el Reial Decret 147/1993, de 29 de gener, que estableix les condicions sanitàries de la producció i la comercialització de carn fresca.
  
Segon
  
El dia 6 de març de 1997, el conseller de Sanitat, com que s'havia observat una errada en la classificació empresarial de la mercantil Cárnicas San Rafael, SA, va dictar una resolució en què va suspendre temporalment l'activitat de sala d'indústria càrnia i sala d'especejament fins que no esmenen la totalitat de les deficiències observades en les diferents actes d'inspecció i es comprove que es donen les condicions tècniques sanitàries exigides per la norma que les regula.
  
Tercer
  
El dia 14 de maig de 1997, el senyor Rodríguez, en nom i representació de Cárnicas San Rafael, SA, anuncià la interposició en temps i forma, d'un recurs contenciós administratiu contra les dues resolucions del conseller de Sanitat esmentades, de 9 de desembre de 1996 i de 6 de març de 1997. Adjuntava còpia de l'escrit a la sala contenciosa administrativa.
  
Quart
  
El dia 16 de maig de 1997, el senyor Ramón Rodríguez Serrano, com a administrador únic, adreça un escrit al conseller de Sanitat en què sol·licita que es dicte la suspensió de les resolucions al·ludides per ser de justícia. Fonamenta la seua pretensió en:
  
- Ha evitat un dany irreparable, ja que la suspensió acordada afectaria els contractes de treball dels treballadors, i aquests han de seguir complint les feines imprescindibles per al desenvolupament de l'empresa.
  
- Resulta quasi impossible avaluar la neteja feta efectiva en hores precises i posteriors a l'activitat funcional que es fa. Ja que no coincideix amb l'horari que han de complir els inspectors.
  
- S'han fet contínues proves toxicològiques dels seus productes, obtenint-ne qualitat i no toxicitat.
  
- L'article 57 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'eficàcia dels actes administratius, quedarà demorat quan així ho exigisca el contingut de l'acte o estiga supeditada a la seua notificació, publicació o aprovació superior.
  
Dels fets resulten els següents fonaments jurídics:
  
Fonaments jurídics
  
I. Aquesta conselleria és competent per a dictar aquesta resolució pel que disposa la Llei de la Generalitat Valenciana 5/1983, de 30 de desembre, de Govern Valencià, així com el que disposa el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. L'article 122.1 de la Llei Reguladora de la Jurisdicció Contenciosa Administrativa, de 27 de desembre de 1956, estipula que la interposició del recurs contenciós administratiu no impedirà a l'administració executar l'acte o la disposició que en siga objecte, llevat del cas que el tribunal n'acorde, a instància de l'actor, la suspensió. Per tant, és a la Sala Contenciosa Administrativa a qui cal sol·licitar la suspensió i no al conseller de Sanitat.
  
III. L'article 109 d) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix el procediment que exhaureix la via administrativa en relació amb l'article 5.1 del Decret 44/1992, de 16 de març, pel qual es regulen el procediment, les sancions i la competència sancionadora en relació amb les infraccions sanitàries i d'higiene alimentària, que atribueix al conseller de Sanitat la suspensió provisional si ho requereix la salut col·lectiva, així com els articles 26.1 i 2 de la Llei General de Sanitat.
  
Per tot això i vistes les normes aplicades en els fonaments jurídics i la resta que s'hi poden aplicar, resolc rebutjar la suspensió de l'execució de les resolucions del conseller de Sanitat de 9 de desembre de 1996 i de 6 de març de 1997 a la mercantil Cárnicas San Rafael, SA, situada a la Nucia, carretera Pego-Benidorm, km 47, perquè no hi sóc competent, ja que la competència la té la sala contenciosa administrativa davant la qual va plantejar el recurs esmentat.
  
Que es notifique aquesta resolució a les persones interessades.
  
València, 18 de juliol de 1997.- El conseller de Sanitat: Joaquín Farnós Gauchía.
  
ÿ